Teoretic, de fapt, „al doilea” – jumătatea prin intermediul căreia, recurgînd cu scrupulozitate la tainele „căsătoriei”, se poate achiziționa titulatura de „soț”/„soție” – e mereu prezent sub o formă sau alta, implorînd a fi băgat în seamă și zbătîndu-se să-ți intre în grații, dar noi nu discutăm aici de fake -uri și chinezării (deși c-un rol de fake cu toți sîntem datori în viața altcuiva; minim), ci de the one & only.